<classify> Akizungumza Dar es Salaam, Malinzi alisema Chabruma amekuwa na mchango mkubwa katika ukuaji wa soka la wanawake nchini, kwani amekuwa akiwavutia vijana wengi wa kike kutamani kucheza soka licha ya changamoto kubwa ya wazazi kutokuwa tayari kuruhusu vijana wao kucheza soka.Nafikiria kumshawishi Chabruma kujiunga na kozi za ukocha kwa lengo la kuendeleza fani yake kwa kuwa amekuwa na mchango mkubwa katika ukuaji wa soka la wanawake nchini, alisema Malinzi.Chabruma alikuwa mchezaji wa Twiga Stars tangu kuundwa kwa timu hiyo kwa mara ya kwanza mwaka 2002, amewahi pia kucheza soka nje ya nchi katika klabu ya daraja la tatu ya Kotodora FC ya Sweden kabla ya kurejea nchini mwaka 2007 na kujiunga na klabu yake ya zamani ya Sayari FC ya Dar es Salaam.Nyota huyo aliyekuwa akijulikana kwa jina la utani la Lunyamila, alikuwa ni miongoni mwa wachezaji walioivusha Twiga Stars kucheza fainali za mataifa ya Afrika nchini Afrika Kusini na michuano ya All African Games nchini Msumbiji na Congo Brazaville.Chabruma aliagwa jana kwenye mchezo wa kirafiki wa kimataifa dhidi ya timu ya Wanawake ya Malawi uliochezwa Uwanja wa Azam Complex Chamazi baada ya kutangaza kuachana na soka.  <topic>: michezo 